इंटरनेशनल डेस्क. मलेशिया ने उत्तर कोरिया पर लगाये गये संयुक्त राष्ट्र के प्रतिबंधों का उल्लंघन करने के दावों को आज नकार दिया। दरअसल ऐसी रिपोर्ट सामने आयी थी कि उत्तर कोरिया से जुड़ी कंपनियां मलेशिया में हथियारों का नेटवर्क चला रही हैं। हालांकि, मलेशिया के विदेश मंत्रालय ने एक वक्तव्य में कहा, "मलेशिया इस तरह के आक्षेप को साफ तौर पर खारिज करता है।"
एक बयान में कहा गया है कि मलेशिया ने इस बारे में संयुक्त राष्ट्र सुरक्षा परिषद के विशेषज्ञों के सवालों पर आवश्यक प्रतिक्रिया उपलब्ध करा दी है। मलेशिया आगे भी पूरा सहयोग करता रहेगा। रायटर की रिपोर्ट के मुताबिक उत्तरी कोरिया के खुफिया एजेंटों की ओर से ग्लोकोम नामक हथियार का ऑपरेशन मलेशिया में चला रखा है। इस व्यवसाय से जुड़ी दो कंपनियां इंटरनेशनल ग्लोबल सिस्टम और इंटरनेशनल गोल्डन सर्विसेज हैं। संयुक्त राष्ट्र की एक रिपोर्ट के मुताबिक युद्ध में रेडियो उपकरण बेचने वाली कंपनी ग्लोकोम उत्तर कोरिया के खुफिया एजेंटों की कंपनी है, जिस पर संरा का प्रतिबंध है। उत्तर कोरिया के नेता किम जोंग उन के सौतेले भाई किम जोंग नाम की गत 13 फरवरी को कुआलालंपुर हवाईअड्डे पर हत्या होने की घटना के बाद मलेशिया और उत्तर कोरिया के रिश्ते में खटास बढ़ गई है।
hin_Deva hin_Deva